Ukraina hukumati referendum natijalari mamlakat tuzilmasini o‘zgartirmasligini bildirdi

Ukraina tashqi ishlar vazirligi Lugansk va Donetsk viloyatlaridagi referendum natijalari mamlakat hududiy yaxlitligiga huquqiy ta’sir yetkazmasligini ma’lum qildi. Bu haqda mahalliy OAVga tayanib, Euronews xabar berdi.

Kiyev aholisining aytishicha, ushbu referendum “xalq xohishi bilan emas, rossiyalik fitnachi va emissarlar tomonidan” uyushtirilgan. Ularning maqsadi “Ukrainaning iloji boricha kattaroq qismini olib qo‘yish”.
Ukraina adliya vazirligi referendum tashkilotchilarini javobgarlik bilan qo‘rqitib, ovoz berishni “soxta” deb atadi.